རྣལ་མའི་སེམས་ཁོང་ན་རང་མི་རིགས་ཀྱི་འབྱུང་ཁུངས་དང༌།ནང་ཆོས་དར་ཞིང་རྒྱས་པའི་འཕེལ་རིམ།སྐད་ཡིག་གི་སྒྱུ་བཟོ་སོགས་ཆ་ཚང་བ་ཞིག་ཤེས་པར།ད་ལྟའི་བོད་ས་ཁུལ་གཅིག་པུ་བཤད་པ་ཙམ་མ་ཡིན་པར་སྤྱིར་འཛམ་བུ་གླིང་གི་གནས་སྟངས་མི་ཉུང་བ་ཞིག་དང༌།སྐབས་འབྲེལ་སྦར་མ་སྟོད་ཕྱོགས།ཨ་རབ།ལྷག་པར་ཧི་མ་ལ་ཡའི་རིགས་བརྒྱུད་ཀྱི་ཡུལ་ཁག་ཚང་མར་སྔོན་བྱུང་ལོ་རྒྱུས་ཀྱི་གནས་ལུགས་རགས་བསྡུས་ཤིག་ཤེས་དགོས་ངེས་ཡིན།ཅིའི་ཕྱིར་ཞེ་ན།སྤྱི་འཛམ་གླིང་འདིའི་ནང་དུ་རྒྱལ་ཁབ་དང༌།མི་རིགས།སྐད་ཡིག་སོགས་མི་འདྲ་བ་སྣ་ཚོགས་པ་ཞིག་ཡོད་ཀྱང༌།དོན་དམ་ལ།ཐོག་མའི་འཇིག་རྟེན་གྲུབ་དུས་དང༌།འཛམ་གླིང་ནང་མི་ཡི་རིགས་རྒྱུད་གཙོས་པའི་སྐྱེ་རྒུ་ཚང་མ་བྱུང་ལུགས་ཀྱི་འབྲེལ་བ་ནི་ཉ་འཛིན་དྲ་བ་ལྟར་འབྲེལ་ཞིང༌།ལྷག་པར་སྐབས་དོན་གོང་བརྗོད་ཡུལ་གྲུ་བྱེ་བྲག་པ་དེ་དག་གི་གནས་ལུགས་མང་པོ་བོད་ཀྱི་ལོ་རྒྱུས་དང་དངོས་འབྲེལ་གྱི་གནས་སུ་གྱུར་ཡོད་པས་སོ།།